CELEX: C2007/269/102
Language: el
Date: 2007-11-10 00:00:00
Title: Υπόθεση T-338/07 P: Αναίρεση που άσκησε στις 4 Σεπτεμβρίου 2007 η Irène Bianchi κατά της αποφάσεως που εξέδωσε το Δικαστήριο Δημόσιας Διοίκησης στις 28 Ιουνίου 2007 στην υπόθεση F-38/06, Bianchi κατά Ευρωπαϊκού Ιδρύματος Επαγγελματικής Εκπαίδευσης

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/57
            
         Αναίρεση που άσκησε στις 4 Σεπτεμβρίου 2007 η Irène Bianchi κατά της αποφάσεως που εξέδωσε το Δικαστήριο Δημόσιας Διοίκησης στις 28 Ιουνίου 2007 στην υπόθεση F-38/06, Bianchi κατά Ευρωπαϊκού Ιδρύματος Επαγγελματικής Εκπαίδευσης
   (Υπόθεση T-338/07 P)
   (2007/C 269/102)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Irène Bianchi (Τορίνο, Ιταλία) (εκπρόσωπος: M.-A. Lucas, avocat)
   
      Αντίδικος κατ' αναίρεση: Ευρωπαϊκό Ίδρυμα Επαγγελματικής Εκπαίδευσης
   Αιτήματα της αναιρεσείουσας
   Η αναιρεσείουσα ζητεί από το Πρωτοδικείο:
   
               —
            
            
               την αναίρεση της αποφάσεως της 28ης Ιουνίου 2007 του δεύτερου τμήματος του Δικαστηρίου Δημόσιας Διοίκησης στην υπόθεση F-38/06·
            
         
               —
            
            
               την αποδοχή των προβληθέντων σε πρώτο βαθμό αιτημάτων της προσφεύγουσας·
            
         
               —
            
            
               την καταδίκη του Ευρωπαϊκού Ιδρύματος Επαγγελματικής Εκπαίδευσης στα δικαστικά έξοδα των δύο βαθμών.
            
         Λόγοι αναιρέσεως και κύρια επιχειρήματα
   Προς στήριξη της αιτήσεως αναιρέσεως η αναιρεσείουσα υποστηρίζει ότι το Δικαστήριο Δημόσιας Διοίκησης δεν έλαβε υπόψη του ή παραμόρφωσε ορισμένα πραγματικά περιστατικά, γεγονός που το οδήγησε σε μη ορθή εκτίμηση των πραγματικών περιστατικών, κατά παράβαση των άρθρων 25, εδάφιο 2, και 26 του κανονισμού διαδικασίας. Ισχυρίζεται, επίσης, ότι το Δικαστήριο Δημόσιας Διοίκησης, με την προβαλλόμενη παραμόρφωση του περιεχομένου των προσκομισθέντων από την προσφεύγουσα αποδεικτικών στοιχείων, παραβίασε το κοινοτικό δίκαιο και, ιδίως, τους διαδικαστικούς κανόνες. Τέλος, επικαλείται ένα λόγο που αντλείται από παραβίαση της υποχρεώσεως αιτιολογήσεως και από νομική πλάνη, ως συνέπεια της προβαλλόμενης μη συνεκτιμήσεως ή της παραμορφώσεως πραγματικών περιστατικών ή των σχετικών αποδεικτικών στοιχείων και ανακριβή διαπίστωση των πραγματικών περιστατικών.